Početak 'od nule' - sudbina raseljenih iz New Orleansa
Vy Banh: "Da smo uložili sav novac u obnovu naših restorana, vjerojatno bi bankrotirali. Zato se cijela obitelj složila da nam je sigur
Prošlo je dvije godine otkako je uragan Katrina opustošio široko obalno područje Meksičkog zaljeva na jugu Sjedinjenih Država, uključujući i živopisni New Orleans. Otada, neki koji su bili izbjegli, vratili su se u ovu regiju, dok su drugi radije započeli novi život negdje drugdje. Jedna vijetnamsko-američka obitelji, čiji je restoran bio prava “institucija” u New Orleansu, odlučila je da se ne vraća. Malcolm Brown upoznaje nas s obitelji Caokoja ponovno gradi svoj biznis, ali daleko od svog grada. Članovi obitelji Caoponovno su zaposleni, a rade ono što najbolje znaju – pripremaju ukusnu vijetnamsku hranu. To su više od dva desetljeća radili u New Orleansu - točnije od 1981. godine, kada je Anh-Thu Vu Cao otvorila prvi od svoja četiri restorana. "Volim New Orleans. Tamo je jako važno što se jede, a ponuda je bogata...Kad ti je tako dobra hrana nadohvat ruke – tu je lako živjeti", kaže Anh-Thu Vu Cao. No, taj je razmjerno lagodan život presječen udarom uragana Katrine koji je razorio grad i dijelove obale u Meksičkom zaljevu. Obitelj Cao pobjegla je pred olujom svojim rođacima u povijesnom gradiću Lancaster u saveznoj državi Pennsylvaniji – gotovo dvije tisuće kilometara od New Orleansa. Kada su se u listopadu 2005. godine vratili u New Orleans, ono što su vidjeli razbilo je svaku nadu u brzi oporavak. Vy Banh, Vu Cauina kći i direktorica njihove kompanije, kaže da se tada obitelj suočila s bolnim izborom: "Da smo uložili sav svoj novac u obnovu naših restorana, tko zna što bi se s nama dogodilo. Vjerojatno bi bankrotirali. Zato se cijela obitelj složila da nam je sigurnije početi iznova, ovdje u Lancasteru." Da, bilo je sigurnije, no ne i bez znatnog financijskog rizika. Članovi obitelji prikupili su svu svoju ušteđevinu i kupili objekat za restoran, u gradu kojeg jedva da su poznavali. Zbog nedovoljno novaca, zgradu su adaptirali sami. A oni koji su u New Orleansu bili vlasnici restorana sada ovdje rade kao konobari, često sedam dana u tjednu. "Nije baš lako bilo naviknuti se živjeti drugačijim životom od onog na kojeg smo bili navikli" - kaže Anh-Thu Vu Cao. Starijoj generaciji ove obitelji ovo je drugi put da su počeli život “od nule.” Anh-Thu Vu Cao i njen muž Chaupobjegli su iz rodnog Vijetnama 1975. godine, nešto prije pada Sajgona. Za sobom su ostavili lanac restorana koje je osnovao njen otac. No, ta obiteljska kulinarska tradicija i iskustvo ponovno su se isplatili na njihovoj novoj lokaciji. Redoviti gost restorana Dan Tran i sam je vijetnamskog podrijetla, a slučajnost je htjela da je i on rođen u New Orleansu. On je pun hvalospjeva o ovom restoranu: "Mi smo više-manje znali tko su oni i što su imali u New Orleansu te zašto su došli ovdje. To nas je povelo da isprobamo ovaj novi restoran. A jednom kad smo ušli, to je bilo to – postali smo pravi ovisnici o ovoj hrani!" Ovaj dojam dijele i brojni drugi redoviti gosti, a time se ovom restoranu može predvidjeti samo uspjeh. Već se priča i o proširenju. No, ne treba zaboraviti da je Katrina posao ove obitelji, po njihovoj procjeni, financijski “bacila” pet godina unazad.